મનસ્વી કહે છે, “આપણે એવું માનતાં હોઈએ છીએ કે આપણા સ્વભાવમાં કોઈ ખામી નથી અથવા તો આપણામાં કોઈ કુટેવ નથી. આપણા પોતાના સ્વભાવની મર્યાદાને સ્વીકારીને સામેવાળી વ્યક્તિ કંઈ કહે નહીં એટલે આપણામાં કોઈ પ્રૉબ્લેમ જ નથી એ વાત માનવી વધુ પડતી છે. દરેક વ્યક્તિમાં કોઈ મર્યાદા હોવાની, કોઈ સારી વાત હોવાની, કોઈ અણગમતી વાત પણ હોવાની ઘણુંબધું પસંદ ન પડે એવું હોય તો પણ મનથી જોડાયેલી વ્યક્તિને આપણે પ્રેમ કરવાનું નથી છોડી દેતા. મારા પતિમાં મને અનેક પ્રૉબ્લેમ્સ દેખાય છે છતાં હું એને પ્રેમ કરું છું અને જે છે તે છે એમ સ્વીકારીને કદીય એને બદલવાની કોશિશ નથી કરતી. તો સામી બાજુ મારા પતિ પણ મારી ખામીઓ અંગે કદીય ફરિયાદ નથી કરતા. મારી અનેક મર્યાદા છે પણ એ મર્યાદા સાથે એમણે મને સ્વીકારી છે. અમારા પરિવારમાં કોઈ આવે તો એમને એવું જ લાગે કે આ કોઈ ક્રેઝી ફેમિલી છે. પણ બધાંને જેમ જીવવું છે એ રીતની સ્વતંત્રતા અને મર્યાદાની એટલી સમજ છે કે ખાસ કોઈ પ્રૉબ્લેમ્સ નથી થતાં.